31997L0056
L 333/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 97/56/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 20 октомври 1997 година
относно шестнадесето изменение на Директива 76/769/ЕИО за сближаване на законовите, подзаконовите и административните разпоредби относно ограниченията за пускането на пазара и употребата на някои опасни вещества и препарати
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 100а от него,
като взеха предвид предложението на Комисията (1),
като взеха предвид становището на Икономическия и социален комитет (2),
в съответствие с процедурата, установена в член 189б от Договора (3),
(1)
като имат предвид, че трябва да се приемат мерки за спокойното функциониране на вътрешния пазар; като имат предвид, че вътрешният пазар представлява пространство без вътрешни граници, в което е гарантирано свободното движение на стоки, хора и капитали и свободното предоставяне на услуги;
(2)
като имат предвид, че функционирането на вътрешния пазар трябва също постепенно да подобрява качеството на живот, защитата на здравето и безопасността на потребителите; като имат предвид, че предлаганите от настоящата директива мерки са в съответствие с Резолюция на Съвета от 9 ноември 1989 г. относно бъдещите приоритети за повторно предприемане на политика за защита на потребителите (4);
(3)
като имат предвид, че Съветът и представителите на правителствата на държавите-членки, заседаващи в рамките на Съвета, са приели Решение 90/238/Евратом, ЕОВС, ЕИО относно план за действие за периода 1990-1994 г. в контекста на програмата „Европа срещу рака“ (5);
(4)
като имат предвид, че за подобряване на защитата на здравето и безопасността на потребителите, вещества, класифицирани като канцерогенни, мутагенни или токсични за репродукцията, както и съдържащите ги препарати, не трябва да се предлагат на пазара за използване от широките маси;
(5)
като имат предвид, че Директива 94/60/ЕО на Европейския парламент и на Съвета от 20 декември 1994 г. относно четиринадесето изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (6), въвежда списък във формата на допълнение към точки 29, 30 и 31 на приложение I към Директива 76/769/ЕИО (7), която съдържа вещества, класифицирани като канцерогенни, мутагенни или токсични за репродукцията в категория 1 или категория 2; като имат предвид, че такива вещества и съдържащите ги препарати не могат да се предлагат на пазара за използване от широките маси;
(6)
като имат предвид, че Комисията ще представи на Европейския парламент и на Съвета предложение за разширяване на този списък в срок от шест месеца след публикуването на адаптиране към техническия прогрес на приложение I към Директива 67/548/ЕИО (8), съдържащо вещества, класифицирани като канцерогенни, мутагенни или токсични за репродукцията в категория 1 или категория 2;
(7)
като имат предвид, че са взети под внимание рисковете и предимствата на веществата, новокласифицирани като канцерогенни, мутагенни или токсични за репродукцията в категория 1 или категория 2;
(8)
като имат предвид, че Директиви 93/101/ЕО (9) и 94/69/ЕО на Комисията (10), които адаптират към техническия прогрес, съответно за двадесети и двадесет и първи път Директива 67/548/ЕИО, и по-специално приложение I към нея, съдържат над 800 вещества, класифицирани за първи път като канцерогенни, мутагенни или токсични за репродукцията в категория 1 или категория 2; като имат предвид, че тези вещества трябва да се добавят към точки 29, 30 и 31 на допълнението на приложение I към Директива 76/769/ЕИО;
(9)
като имат предвид, че поради съображения за прозрачност и яснота по отношение на точки 29, 30 и 31 на приложение I към Директива 76/769/ЕИО следва да се изменят и допълнението в приложение I към споменатата директива следва да се замени с консолидирано допълнение;
(10)
като имат предвид, че настоящата директива не засяга законодателството на Общността, установяващо минимални изисквания за защита на работниците, дадени в Директива 89/391/ЕИО на Съвета (11) и базираните на нея специални директиви и по-конкретно Директива 90/394/ЕИО на Съвета (12),
ПРИЕХА НАСТОЯЩАТА ДИРЕКТИВА:
Член 1
Приложение I към Директива 76/769/ЕИО се изменя както следва:
1.
В колоната, озаглавена „Условия на ограничаване“ вторият параграф, отнасящ се до точки 29, 30 и 31 се заменя със следното:
„Без да се засяга изпълнението на другите разпоредби на Общността, отнасящи се до класифицирането, опаковането и етикетирането на опасни вещества и препарати, опаковките на подобни вещества и препарати трябва да се маркират четливо и неизличимо както следва:
„Само за потребители професионалисти“.“
2.
Допълнението се заменя с текста, съдържащ се в приложението към настоящата директива.
Член 2
1. Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива не по-късно от 4 декември 1998 г. Те незабавно информират Комисията за това.
Те прилагат тези разпоредби считано от 1 март 1999 г.
2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 20 октомври 1997 година.